**Műszaki Bizottság**

**TÁJÉKOZTATÁS**

Kisbér Város Önkormányzat Képviselő-testülete

**2024. november 08-ai** ülésére

Tárgy: kártevő mentesítés - galambbefogás

**Tisztelt Képviselő-testület!**

A Kisbéri Közös Önkormányzati Hivatal épületének tetőzetén található galambok befogására megbízási keretszerződésünk van Krekács-Mihály Hajnalkával (9090 Pannonhalma, Tóthegy 10.), mely 2024. december 31-ig szól bruttó 202.400,- Ft. / hó díjon. A feladatellátást előre egyeztetett időpontban végzi, amikor azt a galambok száma indokolttá teszi. Legutóbb tavasszal vettük igénybe a szolgáltatásait, mely lassan megint időszerűvé válik, mert egyre több galamb jelenik meg az épület tetején.

A vállalkozó a tetőn élve fogó galamb csapdát helyez el, a csapdát rendszeresen ellenőrzi, üríti, a környezetét tisztán tartja, a befogott galambokat ragadozó madár tenyésztőkhöz szállítja. A befogott madarak számát Polgármester úrnak jelenti minden alkalommal.

Kérem tájékoztatásom szíves tudomásul vételét!

Kisbér, 2024. november 05.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a Kisbéri Közös Önkormányzati Hivatal épületének tetőzetén található kártevők mentesítése – galambbefogás – kapcsán kapott tájékoztatást tudomásul veszi.

**Határidő:** azonnal

**Felelős:** Sinkovicz Zoltán polgármester